钦定古今图书集成/明伦汇编/闺媛典/第335卷 > 蒨桃
## 钦定古今图书集成/明伦汇编/闺媛典/第335卷 > 蒨桃

按《侍儿小名录拾遗》：寇莱公有妾曰蒨桃，公因会赠
歌姬以束绫。蒨桃作二诗呈公曰：“一曲清歌一束绫，
美人犹自意嫌轻。不知织女寒窗下，几度抛梭织得
成？”“风劲衣单手屡呵，幽窗轧轧度寒梭。腊天日短不
盈尺，何似妖姬一曲歌？”公和云：“将相功名终若何，不
堪急景似奔梭。人间万事何须问，且向樽前听艳歌。”